b'\n_START_ARTICLE_\nLaimdota Straujuma\n_START_SECTION_\nFormaci\xc3\xb3\n_START_PARAGRAPH_\nEst\xc3\xa0 llicenciada des de l\'any 1987 en f\xc3\xadsica i matem\xc3\xa0tiques per la Universitat de Let\xc3\xb2nia. Despr\xc3\xa9s de llicenciar-se va entrar a l\'Institut d\'Economia i a l\'Acad\xc3\xa8mia de Ci\xc3\xa8ncies de Let\xc3\xb2nia doctorant-se el 1992 en economia agr\xc3\xadcola, defensant una tesi sobre "L\'avaluaci\xc3\xb3 dels recursos de fabricaci\xc3\xb3 en les empreses letones".\n_START_SECTION_\nCarrera professional\n_START_PARAGRAPH_\nDes de l\'any 1973, va treballar a l\'Acad\xc3\xa8mia de Ci\xc3\xa8ncies de Let\xc3\xb2nia com a assistent d\'investigaci\xc3\xb3. El 1991 liderar el Pla Nacional del Sector Agr\xc3\xadcola, sent en aquest mateix any quan tamb\xc3\xa9 va treballar com a investigadora de l\'empresa al Centre de C\xc3\xb2mput de Let\xc3\xb2nia fins al 1993 que va passar a ser cap i seguidament subdirectora del Centre d\'Assessoria Agr\xc3\xadcola._NEWLINE_El 1998 va ser vicepresidenta i seguidament tamb\xc3\xa9 directora adjunta de l\'Assessoria Agr\xc3\xadcola de Let\xc3\xb2nia i del Centre de Suport a la Capacitaci\xc3\xb3, del qual m\xc3\xa9s tard es va convertir en consellera i presidenta estatal en funcions fins al mes de novembre de 1999. Entre 2002 i 2007 va ser membre de la Junta d\'Hipoteques de Let\xc3\xb2nia i del Banc Agr\xc3\xadcola, i durant aquest per\xc3\xadode va pert\xc3\xa0nyer a l\'Acad\xc3\xa8mia Agr\xc3\xadcola i Forestal de Ci\xc3\xa8ncies. El 2008 va ser triada membre de la composici\xc3\xb3 de consellers de la Universitat d\'Agricultura, pertanyent a diferents consells universitaris fins al 2011.\n_START_SECTION_\nPol\xc3\xadtica\n_START_PARAGRAPH_\nL\'any 1998, va entrar al m\xc3\xb3n de la pol\xc3\xadtica ingressant en el Partit Popular de Let\xc3\xb2nia. Un any m\xc3\xa9s tard, el 1999, va ser vicepresidenta del Ministeri d\'Agricultura._NEWLINE_A partir del 9 d\'octubre de 2000 va ser nomenada per la presidenta Vaira V\xc4\xab\xc4\xb7i-Freiberga com a ministra d\'Agricultura i Secret\xc3\xa0ria d\'Estat fins al 31 de desembre de 2006._NEWLINE_Al mes de gener de 2007 va ser nomenada Ministra de Desenvolupament Regional i Assumptes de Govern Local i tamb\xc3\xa9 Secret\xc3\xa0ria d\'Estat del seu nou ministeri. El 25 d\'octubre de 2011 va ser nomenada pel president Andris B\xc4\x93rzi\xc5\x86\xc5\xa1, per segona vegada com a ministra d\'Agricultura, dins el tercer Gabinet Dombrovskis._NEWLINE_Durant aquests anys, el 2002, va deixar el Partit Popular de Let\xc3\xb2nia i va entrar al Partit de la Nova Era fins que des del 2011 va entrar en el partit Unitat._NEWLINE_Posteriorment el dia 5 de gener de 2014, despr\xc3\xa9s de la dimissi\xc3\xb3 del primer ministre Valdis Dombrovskis, el partit Unitat la va presentar com a candidata al c\xc3\xa0rrec i la candidatura va ser aprovada pel Saeima (Parlament Nacional) rebent el suport dels altres partits. El dia 6 de gener va ser investida com a nova 13a Primera Ministra de Let\xc3\xb2nia, sent la primera dona a ocupar aquest c\xc3\xa0rrec._NEWLINE_ Ha format dos gabinets de govern, el Primer Gabinet Straujuma, entre el 22 de gener i el 5 de novembre de 2014, i el Segon Gabinet Straujuma, a partir del 5 de novembre de 2014.'